शराब से जुड़े मामलों की खंगाली जा रही फाइल निलंबित एसएसपी विवेक कुमार के शराब माफिया कनेक्शन की पड़ताल शुरू कर दी गई है। एसएसपी आवास पर बुधवार को शराब से जुड़ी आधा दर्जन थानों से फाइलें मंगाई गई हंै। इसमें बरूराज, औराई, कटरा, काजी मोहम्मदपुर की फाइलें हैं। एसवीयू की छानबीन बुधवार को तीसरे दिन भी जारी है। दो दिनों तक आर्थिक मामले को मुख्य रूप से खंगाला गया था। अब माना जा रहा कि शराब माफिया से साठगांठ के विवेक कुमार पर लग रहे आरोपों की पड़ताल होगी। टीम 60 घंटे से अधिक समय से आवास में उनसे पूछताछ कर रही है।